Sudac Benković: Zaletio se na mene, samo sam branio glavu!

Iz Omladinca iz Niza tvrde kako je sudac Hrvoje Benković (24) napao njihovog igrača Matiju Garaja. No, sam Benković nam je otkrio kako se Garaj zaletio na njega, a on je samo branio svoju glavu

<p><strong>NK Omladinac Niza</strong> klub je koji se natječe u <strong>Drugoj županijskoj ligi Našice</strong> i protekli vikend su imali gostovanje kod <strong>Sloge</strong> iz Podgorača. A u Podgoraču su gledatelji svjedočili sramotnim scenama. Kako iz Omladinca tvrde, 'glavni sudac udario je igrača Matiju Garaja u glavu zbog čega je ovaj završio u bolnici'. No cijela priča ima, naravno, i drugu stranu. Onu prozvanog suca.</p><h2>Sudac Benković: Napali su me gostujući trener i igrač!</h2><p><strong>Hrvoje Benković </strong>shrvan je te kaže kako je njegova karijera nogometnog suca - vjerojatno gotova. Nemile scene odvijale su se nakon posljednjeg zvižduka.</p><p>- Napala su me dvojica,<strong> prvo je na mene krenuo trener, a onda i igrač</strong>. Ja sam mirno stajao i trenera su zaustavili igrači, no spomenuti igrač je uspio zaobići gužvu i probiti se do mene. Rukom sam branio glavu, a on je naletio na moj lakat i pao na pod. Odmah je nastala gužva, no nakon što se ustao ponovno me napao i udario me šakom. Vikao sam: 'Zovite policiju!' Ma znate što, strašne stvari se događaju zadnjih pet kola - rekao nam je Benković.</p><p>Sudac Hrvoje Benković (24) je bivši nogometaš, a od proljeća je trebao u 1. ŽNL. Suđenje, kaže,<strong> odlazi u prošlost.</strong></p><p>- Zgadilo mi se sve totalno i <strong>uništilo karijeru.</strong> Imamo svjedoke. Svi su sve vidjeli, razočaran sam.</p><p>Kako iz sudačkih krugova saznajemo Hrvoje spada u red najperspektivnijih mladih sudaca u Slavoniji.</p><h2>Iz Omladinca tvrde: Igrač mu je prišao uz verbalni prigovor</h2><p>Omladinac iz Nize izvjestio je o incidentu u statusu na svom <strong>Facebook profilu</strong> kojeg prenosimo u cijelosti:</p><p><em>'Matija Garaj nalazi se u<strong> bolnici u Osijeku</strong> i morati će ići na operaciju jagodične kosti nakon ozljede koju mu je nanio glavni sudac utakmice jučer u Podgoraču. Još bi shvatili da ga je Matija prvi udario, a prilazio mu je samo sa namjerom usmenog prigovora na suđenje. Ovako ne možemo nikako opravdati nasilje suca koji ga je odmah dočekao nalaktio i udario, a fizički je bar 15 kg jači i za glavu višlji od našeg igrača. <br/> <br/> Također nije nam jasna uloga delegata koji je u zapisnik utakmice unio krive podatke, a gdje je optužio i drugog našeg igrača Flokija za udaranje suca, a koji se nalazio u tom trenutku 10-tak metara dalje za što ima i svjedoke i nije imao nikakav kontakt sa sucem. <br/> <br/> Opet se provlači pitanje čemu delegati na utakmicama, a koji i tako nikad ništa ne vide. Rijetko kada suce ocijene negativnom ocjenom unatoč njihovom lošem suđenje i u našem slučaju u zapisnik upišu netočno podatke, a vjerojatno sa namjerom da se nekog zaštiti i opravdana na uštrb drugih koji su najmanje krivi i došli su igrati samo nogomet. <br/> <br/> Sa takvim ljudima u nogometu i lošim sucima skupljenim s brda i dola, nogomet na žalost može samo umrijeti. Sve to ide dok se ne desi ovakva situacija, gdje je dečko mogao ostati invalid <strong>zbog jednog nadobudnoga suca,</strong> koji si je svašta umislio i vjerojatno došao po zadatku na utakmicu, za svaki slučaj sudeći čak tri penala od kojih jedan smiješan, a jedan dvojben po mišljenju većine gledatelja. <br/> <br/> Pitanje koje se opet provlači: <strong>Do kada ovako?</strong> Zar mora netko poginuti da bi pojedincima iz guzice došlo u glavu da je nogomet plemenita igra iz koje bi bar u nižim ligama trebalo maknuti novac i plaćanje igrača i to molim u 6. ligi. Kako to objasniti današnjoj djeci, pogotovo 50-tak naših koji igraju nam u mlađim kategorijama? Reći će da to nema smisla i otići u drugi sport ili još gore prestati se baviti istim. Zar je to cilj?? Nakon svega ostaje gorak okus koji će se još dugo provlačiti. <br/> <br/> Na kraju Matiji želimo brz oporavak i povratak kući.'</em></p><p> </p>